

**Орталық және жергілікті атқарушы органдар мен "БОТА" қоғамдық қорының бірлескен іс-қимылының 2012 – 2013 жылдарға арналған жоспарын мақұлдау туралы**

Қазақстан Республикасы Премьер-Министрінің 2012 жылғы 1 ақпандағы № 20-ө Өкімі

      Ана мен баланың өмір сүру және әлеуметтік қорғалу деңгейін арттыру, табысы аз отбасыларын қосымша әлеуметтік қолдау шараларын жүзеге асыру үшін жағдай жасау және Қазақстан Республикасы азаматтарының жекелеген санаттарын әлеуметтік-экономикалық қолдау саласындағы мемлекеттік органдардың «БОТА» қоғамдық қорымен өзара іс-қимылын іске асыру жөніндегі қызметін үйлестіруді қамтамасыз ету мақсатында:  
      1. Қоса беріліп отырған қаржыландырылуы «БОТА» қоғамдық қорының қаражаты есебінен жүзеге асырылатын Орталық және жергілікті атқарушы органдар мен «БОТА» қоғамдық қорының бірлескен іс-қимылының 2012 – 2013 жылдарға арналған жоспары (бұдан әрі – Жоспар) мақұлдансын.  
      2. Қазақстан Республикасының орталық және жергілікті атқарушы органдары:  
      1) Жоспарды іске асыру жөнінде шаралар қабылдасын;  
      2) жыл сайын, есепті жылдан кейінгі айдың 10-күніне дейін Қазақстан Республикасы Әділет министрлігіне Жоспардың іске асырылу барысы туралы ақпарат берсін.  
      3. Қазақстан Республикасы Әділет министрлігі жыл сайын, есепті жылдан кейінгі айдың 20-күніне дейін Қазақстан Республикасының Үкіметіне Жоспардың орындалу барысы туралы жиынтық ақпарат беруді қамтамасыз етсін.

*Премьер-Министр                            К. Мәсімов*

Қазақстан Республикасы   
Премьер-Министрінің    
2012 жылғы 1 ақпандағы  
№ 20-ө өкімімен      
мақұлданған

**Орталық және жергілікті атқарушы органдар мен «БОТА» қоғамдық**  
**қорының бірлескен іс-қимылының 2012 - 2013 жылдарға арналған**  
**жоспары**

|  |  |  |  |  |
| --- | --- | --- | --- | --- |
| Р/с  № | Іс-шара | Аяқтау нысаны | Орындау мерзімі | Жауапты орындаушылар |
| 1 | «БОТА» ҚҚ бағдарламалары туралы толық ақпаратты ұсыну | Үкіметке ақпарат | Жыл сайын, есепті жылдан кейінгі айдың 20-күніне дейін | Әділетмині, «БОТА» ҚҚ |
| 2 | Кедейлікті төмендетуге, жұмыспен қамтуды арттыруға, атаулылыққа, неғұрлым тиімді әлеуметтік қызметтерге бағытталған шараларды қабылдау | Әділетминіне ақпарат | Жыл сайын, есепті жылдан кейінгі айдың 10-күніне дейін | Еңбекмині, «БОТА» ҚҚ |
| 3 | Мектепке дейінгі оқыту мен тәрбиелеуді, инклюзивті және техникалық кәсіптік білім берудің қол жетімділігін арттыру, балалардың құқықтарын қорғауды қамтамасыз ету | Әділетминіне ақпарат | Жыл сайын, есепті жылдан кейінгі айдың 10-күніне дейін | БҒМ, Облыстар, Астана мен Алматы қалаларының әкімдіктері, «БОТА» ҚҚ |
| 4 | «БОТА» ҚҚ-ның қызметкерлеріне және грант алушыларына заңнамада белгіленген тәртіппен арнайы білім беру ұйымдарына және ерекше режимде ұсталатын білім ұйымдарына қол жетімділікті қамтамасыз ету | Әділетминіне ақпарат | Жыл сайын, есепті жылдан кейінгі айдың 10-күніне дейін | БҒМ, «БОТА» ҚҚ |
| 5 | Әйелдердің репродуктивті денсаулығы мен балалардың денсаулығын қорғау бойынша медициналық көмекке қол жетімділікті жақсарту бойынша шаралар қабылдау | Әділетминіне ақпарат | Жыл сайын, есепті жылдан кейінгі айдың 10-күніне дейін | ДСМ, «БОТА» ҚҚ |
| 6 | Облыстар, Астана, Алматы қалалары бөлінісіндегі кедейлік деңгейі жөніндегі деректерді ұсыну | Әділетминіне ақпарат | Жыл сайын, есепті жылдан кейінгі айдың 10-күніне дейін | СА, «БОТА» ҚҚ |
| 7 | «Бота» ҚҚ-ның қызметкерлеріне және грант алушыларға заңнамада белгіленген тәртіппен тәрбиелеу колонияларындағы қол жетімділікті ұсыну | Әділетминіне ақпарат | Жыл сайын, есепті жылдан кейінгі айдың 10-күніне дейін | ІІМ, «БОТА» ҚҚ |
| 8 | Табысы аз халық үшін денсаулық сақтау, білім беру және әлеуметтік қорғау қызметтеріне қол жетімділікті және пайдалануын арттыру;  әлеуметтік тұрғыдан осал халықтың барлық қызметке қол жетімділігін және пайдалануын арттыру;  кәсіби білім орталықтарына қол жетімділікті және пайдалануды арттыру;  әлеуметтік қызметтерді жақсарту;  МДОТ-ге қол жетімділікті және оны пайдалануды арттыру;  «БОТА» ҚҚ-ның бағдарламалық қызметін кеңінен насихаттау және тиісті аймақтарда оларға қатысу мүмкіндігі | Әділетминіне ақпарат | Жыл сайын, есепті жылдан кейінгі айдың 10-күніне дейін | Облыстық және аудандық әкімдіктер, «БОТА» ҚҚ |
| 9 | Ұйымдастырушылық және техникалық қолдау;  ТВ бағдарламалары және баспасөз материалдары, репортаждар, мақалалар, жаңалықтар, тұрақты негізде дыбыс жазба өнімі арқылы «БОТА» ҚҚ-ның бағдарламалары туралы оң беделін қалыптастыру;  «БОТА» ҚҚ-ның бағдарламалары және бенефициарлары туралы хабардарлықты арттыру;  «БОТА» ҚҚ-ның ақпараттық материалдарын трансляциялау және жариялау үшін эфирлік уақытын және баспасөз алаңын беру | Әділетминіне ақпарат | Жыл сайын, есепті жылдан кейінгі айдың 10-күніне дейін | Мәдениетмині, «БОТА» ҚҚ |
| 10 | «БОТА» қорын ағымдағы конкурстар (тендерлер) жүзеге асырылатын мемлекеттік әлеуметтік тапсырыс бағыттары туралы хабардар ету;  мемлекеттік әлеуметтік тапсырыстың өнім берушілерінің тізімін, қаржыландыру көлемiн көрсете отырып, ұсыну | Әділетминіне ақпарат | Жыл сайын, есепті жылдан кейінгі айдың 10-күніне дейін | Еңбекмині, жергілікті атқарушы органдар |
| 11 | «БОТА» қорын ағымдағы конкурстар (тендерлер) жүзеге асырылатын мемлекеттік әлеуметтік тапсырыс бағыттары туралы хабардар ету;  мемлекеттік әлеуметтік тапсырыстың өнім берушілерінің тізімін, қаржыландыру көлемiн көрсете отырып, ұсыну | Әділетминіне ақпарат | Жыл сайын, есепті жылдан кейінгі айдың 10-күніне дейін | ДСМ |

**Ескертпе: аббревиатуралардың толық жазылуы:**

Әділетмині – Қазақстан Республикасы Әділет министрлігі  
ДСМ – Қазақстан Республикасы Денсаулық сақтау министрлігі  
Еңбекмині – Қазақстан Республикасы Еңбек және халықты әлеуметтік қорғау министрлігі  
Мәдениетмині – Қазақстан Республикасы Мәдениет және ақпарат министрлігі  
БҒМ – Қазақстан Республикасы Білім және ғылым министрлігі  
СА – Қазақстан Республикасы Статистика агенттігі  
ІІМ – Қазақстан Республикасы Ішкі істер министрлігі  
«Бота» ҚҚ - «Бота» қоғамдық қоры  
МДОТ – мектепке дейінгі оқыту және тәрбиелеу

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК